[{"text_idx": "#000003", "text": "Mullu su\u0308gisel Noblessneri sadamalinnakus avatud rahvusvahelises kaasaegse kunsti keskuses Kai, mis on ka u\u0308ks TMW muusikaprogrammi toimumispaiku, na\u0308eb Norra kunstniku Anne Katrine Senstadi loodud valgusinstallatsiooni \u201eRadical Light\u201c. Tegu on ulatusliku neoonvalgusva\u0308ljaga, mis kutsub vaataja kogema heli ja valguse ruumitaju muutvat mo\u0303ju. TMW na\u0308dalal saadab na\u0308itust heliteos, mis valitakse va\u0308lja Kai kunstikeskuse ja TMW koosto\u0308o\u0308s aset leidva konkursi tulemusena. Tallinna Neljapa\u0308eval toimub konkursi vo\u0303itjale preemia u\u0308leandmine. Lisainfo: kai.center/uudised/konkurss"}, {"text_idx": "#000004", "text": "Vaal galeriis Taavi Tulevi na\u0308itusel \u201eLo\u0303pmatus\u201c na\u0308eb op-kunsti ja psu\u0308hhedeelia a\u0308a\u0308realadel lendlevaid teoseid, mille helilisteks analoogideks on kunstniku muusikaprojekti HAPE looming. Kohapeal on vo\u0303imalik kohtuda Tuleviga, kuulda tema muusikat ja tajuda analooge kahes erinevas meediumis."}, {"text_idx": "#000007", "text": "Okapi galeriis Maarja Ma\u0308emetsa ja Rait Lo\u0303hmuse na\u0308itusel \u201eVEE ALL KUU PEAL II\u201d viiakse vaatajad klaasist ja betoonist teoste, fotode ja installatsioonide vahendusel paikadesse, kus aeg ja ruum saavad teise ta\u0308henduse. Kohtuda saab nii kunstnike kui ka Okapi galeristi Temuri Hvingijaga."}, {"text_idx": "#000013", "text": "Tallinna Neljapa\u0308eval tuleb galeriide vahel liikumiseks appi tellitud buss. Bussi kohtade ta\u0308itmine toimub iga va\u0308ljumiskoha juures \u201ekes ees, see mees\u201d po\u0303himo\u0303ttel. Na\u0308itused ja\u0308a\u0308vad Tallinna Neljapa\u0308eva ja\u0308rgselt festivali na\u0308dalal avatuks tavapa\u0308rastel lahtiolekuaegadel."}]